1988 is zeaschd da Pete Sears, no d Grace Slick ausgschdieng. 1989 is no s Oibum Love Among the Cannibals afn Moakt kumma, 1990 hod se de Band endguite afglesd. Es san no Best of Oim gfoigt wia Greatest Hits (Ten years and Change – 1979–1991) vo 1991, und 1993 The Best Of Starship. Da Paul Kantner hod nomoi a Band mim Nama Jefferson Starship – The Next Generation grind. Da Nam Jefferson Starship kead urheberrechtle za 51 % Grace Slick und za 49 % Bill Thompson (Manager vo Jefferson Starship und Starship), owa oi zwoa hom nix dageng untanumma.